
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 603 


16 Μαΐου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αποδοχών του αντιπροέδρου του Διοι¬ 
κητικού Συμβουλίου και Διευθυντή της Εταιρείας 

Παγίων ΕΥΔΑΠ. 1 

Υπερωριακή εργασία και εξαιρέσιμων ημερών, υπαλ¬ 
λήλων με σχέση Εργασίας Ιδιωτικού Δικαίου αο¬ 
ρίστου χρόνου του Ελληνικού Οργανισμού Τουρι¬ 
σμού για το 2002. 2 

Καθορισμός αποζημίωσης του Προέδρου στο Συμ¬ 
βούλιο Εμπειρογνωμόνων Απασχόλησης και Κοι¬ 
νωνικής Ασφάλισης. 3 

Κανονισμός Παροχής Υπηρεσιών Πιστοποίησης Ηλε¬ 
κτρονικής Υπογραφής. 4 


ΑΠΟΦΑΣΕΙ Σ 

Αριθ. 2/24699/0022 (1) 

Καθορισμός αποδοχών του αντιπροέδρου του Διοικητι¬ 
κού Συμβουλίου και Διευθυντή της Εταιρείας Παγίων 
ΕΥΔΑΠ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 5 του άρθρου 16 του Ν. 2938/ 
1999 «Συγχώνευση του ΝΠΔΔ Τ.Ε.Ο, και της Εταιρείας 
Ελληνικοί Αυτοκινητόδρομοι Α.Ε. κ.λπ.» (ΦΕΚ 178/Α'), με 
τις οποίες προστέθηκε παράγραφος 8 στο άρθρο 4του Ν. 
2744/1999 (ΦΕΚ222/Α'). 

2. Τις διατάξεις του άρθρου 40 του Ν. 849/78 (ΦΕΚ 
232/Α'), όπως συμπληρώθηκαν με το άρθρο 8 του Ν. 
2129/93. 

3. Τις διατάξεις του Π.Δ. 155/2001 «Ρύθμιση θεμάτων 
σχετικών με την Εταιρεία Παγίων ΕΥΔΑΠ του άρθρου 4 
του Ν. 2744/99 (ΦΕΚ 127/Α'). 

4. Την Δ16γ/05/434/Γ/13-9-2001 απόφαση συγκρότη- 
σηςτουΔ.Σ. της Εταιρείας Παγίων ΕΥΔΑΠ (ΦΕΚ 1198/Β'). 


5. Την Δ16γ/06/434/Γ/13-9-2001 απόφαση ανάθεσης 
καθηκόντων Διευθυντού στον Αντιπρόεδρο της Εταιρείας 
Παγίων ΕΥΔΑΠ (ΦΕΚ 1198/Β ). 

6. Τις διατάξεις του άρθρου 14του Ν. 2703/1999, όπως 
ερμηνεύτηκαν με τις διατάξεις της παρ. 4 του άρθου 34 
του Ν. 2768/1999 (ΦΕΚ273/Α'). 

7. Τις διατάξειςτηςπαρ. 3του άρθρου 24του Ν. 2530/97 
(ΦΕΚ218/Α'). 

8. Τις διατάξεις του άρθρου 29Ατου Ν. 1558/85 «Κυβέρ¬ 
νηση και Κυβερνητικά Όργανα» (ΦΕΚ 137/Α"), που προ¬ 
στέθηκαν με τις διατάξεις του άρθρου 27 του Ν. 2081/1992 
(ΦΕΚ 154/Α') και τροποποιήθηκαν με τις διατάξεις της παρ. 
2 εδάφιο ατού άρθρου 1 του Ν. 2469/1997 (ΦΕΚ33/Α'). 

9. Τις διατάξεις του άρθρου 32 παρ. 18 του Ν. 2199/94. 

10. Το γεγονός ότι από τις διατάξεις της απόφασης 
αυτής προκαλείται δαπάνη 12.425 ευρώ σε βάρος του 
καε 0211 του Προϋπολογισμού της Εταιρείας Παγίων 
ΕΥΔΑΠ για το έτος 2001 (14/9 έως 31/12/2001) και 42.600 
ευρώ για το τρέχον έτος και για καθένα από τα επόμενα 
έτη στους προϋπολογισμούς των οποίων θα αναγράφεται 
σχετική πίστωση. 

11. Την αρ. Υ6/31.10.2001 κοινή απόφαση του Πρωθυ¬ 
πουργού και της Υπουργού Περιβάλλοντος, Χωροταξίας 
και Δημοσίων Έργων «Ανάθεση αρμοδιοτήτων Υπουργού 
Περιβάλλοντος, Χωροταξίας και Δημοσίων Έργων (ΦΕΚ 
1484/Β'). 

12. Την 1100383/1330/Α0006/31-10-2001 κοινή απόφα¬ 
ση του Πρωθυπουργού και του Υπουργού Οικονομικών 
ανάθεσης αρμοδιοτήτων του Υπουργού Οικονομικών 
στους Υφυπουργούς Οικονομικών (ΦΕΚ 1485/Β'), αποφα¬ 
σίζουμε: 

Καθορίζουμε τις αποδοχές του Διευθυντή στον οποίο 
έχουν ανατεθεί και καθήκοντα Αντιπροέδρου του Διοικη¬ 
τικού Συμβουλίου, της Εταιρείας Παγίων ΕΥΔΑΠ στο 
ποσό 3.000 ευρώ μηνιαία. 

Η ισχύς της απόφασης αυτής αρχίζει από 14.9.2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2002 

οι ΥΦΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Γ. ΦΛΩΡΙΔΗΣ I. ΤΣΑΚΛΙΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/23907/0022 (2) 

Υπερωριακή εργασία και εξαιρέσιμων ημερών, υπαλλή¬ 
λων με σχέση Εργασίας Ιδιωτικού Δικαίου αορίστου 

χρόνου του Ελληνικού Οργανισμού Τουρισμού για το 

2002 . 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 15 του Ν. 2592/18.3.98 
«Αναπροσαρμογή συντάξεων πολιτικών συνταξιούχων 
του Δημοσίου, ρύθμιση συνταξιοδοτικών θεμάτων και 
άλλες διατάξεις» (ΦΕΚ57/Α/18.3.98). 

2. Τη με α.π. 2022941/2297/0022/7.4.98 απόφαση Υφυ¬ 
πουργού Οικονομικών «Κοινοποίηση των διατάξεων του 
άρθρου 15 του Ν. 2592/1998 για υπερωριακή εργασία». 

3. Το Π.Δ. 27/1.2.96 «Περί συγχώνευσης των Υπουρ¬ 
γείων Τουρισμού, Βιομηχανίας, Ενέργειας-Τεχνολογίας 
και Εμπορίου, στο Υπουργείο Ανάπτυξης» (ΦΕΚ 19/Α'/ 
1.2.1996). 

4. Τη με α.π. 2/80345/0004/8.11.99 κοινή απόφαση 
Υπουργών «Μεταβίβαση εξουσίας υπογραφής, σύμφωνα 
με το άρθρο 7 παρ.1 του Ν. 1943/91» (ΦΕΚ 2040/Β7 
19.11.99). 

5. Την με α.π. 1529/756/12.2.2002 απόφαση της 
Επιθεώρησης Εργασίας του Υπουργείου Εργασίας και 
Κοινωνικών Ασφαλίσεων «Άδεια υπερωριακής εργα¬ 
σίας». 

6. Την με α.π. 1203/27.2.02 απόφαση του Σώματος Επι¬ 
θεώρησης Εργασίας του Υπουργείου Εργασίας και Κοι¬ 
νωνικών Ασφαλίσεων «Έγκριση Κυριακής εργασίας». 

7. Το με α.π.2/13071/0022/18.5.99 έγγραφο του Υπουρ¬ 
γείου Οικονομικών «Υπερωριακή απασχόληση προσω¬ 
πικού με σχέση εργασίας ιδ. δικαίου». 

8. Τις υπηρεσιακές ανάγκεςτου Ελληνικού Οργανισμού 
Τουρισμού, αποφασίζουμε: 

1. Εγκρίνουμε ένα μήνα πριν από τη δημοσίευση της 
παρούσας μέχρι και 31.12.2002, προκειμένου να αντιμε- 
τωπισθούν οι υπηρεσιακές ανάγκεςτου Ελληνικού Οργα¬ 
νισμού Τουρισμού με σχέση εργασίας ιδιωτικού δικαίου 
αορίστου χρόνου, τα εξής: 

Α. Υπερωριακή εργασία μέχρι εκατόν είκοσι (120) ώρες 
ετησίως κατ’ άτομο για εκατόν τριάντα (130) άτομα. 

Β. Απασχόληση κατά τις Κυριακές και εξαιρέσιμες ημέ¬ 
ρες που περιλαμβάνονται στο χρονικό διάστημα ένα μήνα 
πριν από τη δημοσίευση της παρούσας και μέχρι και 
31.12.2002 κατ’ άτομο για δέκα (10) άτομα και για 5ωρη 
απασχόληση. 

2. Η δαπάνη, η οποία ανέρχεται στο ποσό των 65.000 
ευρώ θα καλυφθεί από τον τακτικό προϋπολογισμό του 
Ε.Ο.Τ., στον οποίο υπάρχει εγγεγραμμένη πίστωση 
στους κωδικούς 0261 και 0263 440.205,42 και 146.735,14 
αντίστοιχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Απριλίου 2002 
Οι Γ ενικοί Γ ραμματείς 
Δημ/κής Πολιτικής 

Υπ. Οικονομίας και Οικονομικών Υπ. Ανάπτυξης 

I. ΚΟΥΣΟΥΛΑΚΟΣ Γ. ΑΓΡΑΦΙΩΤΗΣ 


Αριθ. 2/22574/0022 (3) 

Καθορισμός αποζημίωσης του Προέδρου στο Συμβούλιο 
Εμπειρογνωμόνων Απασχόλησης και Κοινωνικής 
Ασφάλισης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α726-7-85). 

2. Τις διατάξεις του άρθρου 19 του Ν. 2470/97 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις». 

3. Τις διατάξεις του Π .Δ. 368/89 «Οργανισμός του Υπουρ¬ 
γείου Εργασίας», όπως τροποποιήθηκαν και ισχύουν 
σήμερα. 

4. Την αριθ. 1039386/441/Α0006/21.4.2000 κοινή από¬ 
φαση του Πρωθυπουργού και Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ571/Β721.4.2000). 

5. Τις διατάξεις του άρθρου 5 του Ν. 1682/1987. 

6. Τις διατάξεις του άρθρου 2 του Ν. 2874/2000 «Προώ¬ 
θηση της απασχόλησης και άλλες διατάξεις». 

7. Τις διατάξεις του άρθρου 46 του Ν. 2972/2001 «Εκ¬ 
συγχρονισμός της οργάνωσης και της λειτουργίας του 
Ιδρύματος Κοινωνικών Ασφαλίσεων και άλλες διατάξεις». 

8. Τις διατάξεις του άρθρου 22 του Ν. 2362/95 «Περί 
Δημοσίου Λογιστικού Ελέγχου των δαπανών του Κρά¬ 
τους». 

9. Την αριθ. 2/80345/0004/8-11-99 κοινή απόφαση «Με¬ 
ταβίβαση εξουσίας υπογραφής σύμφωνα με το άρθρο 7, 
παρ. 1 του Ν. 1943/91. 

10. Τις διατάξεις του άρθρου 40 Ν. 849/78, όπως συ¬ 
μπληρώθηκε με το άρθρο 8του Ν. 2129/93. 

11. Την αριθ. 93928/1-6-2001 απόφαση «Συγκρότηση 
και ορισμός μελών στο Συμβούλιο Εμπειρογνωμόνων 
Απασχόλησης και Κοινωνικής Ασφάλισης», όπως τροπο¬ 
ποιήθηκε και συμπληρώθηκε με την αρ. 90375/25-1-2002 
απόφαση. 

12. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος του Κρατικού 
Προϋπολογισμού ύψους 25.080 Ευρώ περίπου για το 
οικονομικό έτος 2002, η οποία θα καλυφθεί από τις σχε¬ 
τικές πιστώσεις του τακτικού προϋπολογισμού του 
Υπουργείου Εργασίας και Κοινωνικών Ασφαλίσεων (Φο¬ 
ρέας 110 και ΚΑΕ 0515). 

13. Την ανάγκη καθορισμού αμοιβήςτου Προέδρου του 
Συμβουλίου Εμπειρογνωμόνων Απασχόλησης και Κοινω¬ 
νικής Ασφάλισης, αποφασίζουμε: 

1. Καθορίζουμε τη μηνιαία αποζημίωση του Προέδρου 
του Συμβουλίου Εμπειρογνωμόνων Απασχόλησης και 
Κοινωνικής Ασφάλισης σε 1.320 Ευρώ (χίλια τριακόσια 
είκοσι Ευρώ) σύμφωνα με τα οριζόμενα στο άρθρο 46 
του Ν. 2972/2001 (ΦΕΚ291/Α727.12.2001). 

2. Ο Πρόεδρος του ανωτέρω Συμβουλίου θα είναι με¬ 
ρικής απασχόλησης. 

3. Η θητεία του ανωτέρω Συμβουλίου είναι τριετής. 

4. Η ισχύς της απόφασης αρχίζει από την ημερομηνία 
συγκρότησης του ανωτέρω Συμβουλίου. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαΐου 2002 

Οι Γ ενικοί Γ ραμματείς 

Δημ/κής Πολιτικής Υπ. Εργασίας και 

Υπ. Οικονομίας και Οικονομικών Κοιν. Ασφαλίσεων 

I. ΚΟΥΣΟΥΛΑΚΟΣ I. ΠΑΝΟΠΟΥΛΟΥ 

-♦- 

Αριθ. 248/71 (4) 

Κανονισμός Παροχής Υπηρεσιών Πιστοποίησης 
Ηλεκτρονικής Υπογραφής. 

Η ΕΘΝΙΚΗ ΕΠΙΤΡΟΠΗ 

ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

α. Το Ν. 2867/2000 «Οργάνωση και Λειτουργία των Τη¬ 
λεπικοινωνιών και άλλες Διατάξεις» (ΦΕΚ273/Α/2000) και 
ιδίως τα άρθρα 3, παράγρ. 14, στοιχεία (κστ') και (κη'). 

β. Το Προεδρικό Διάταγμα 150/2001 «Προσαρμογή 
στην Οδηγία 99/93/ΕΚτου Ευρωπαϊκού Κοινοβουλίου και 
του Συμβουλίου σχετικά με το κοινοτικό πλαίσιο για ηλε¬ 
κτρονικές υπογραφές» (ΦΕΚ 125/Α/2001), και ιδίως το 
άρθρο 4, παράγραφοι 5 και 8. 

γ. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολο¬ 
γισμού, αποφασίζει: 

Εκδίδει Κανονισμό Παροχής Υπηρεσιών Πιστοποίη¬ 
σης Ηλεκτρονικής Υπογραφής, ο οποίος έχει ως ακο¬ 
λούθως: 

Άρθρο 1 

Σκοπός και πεδίο εφαρμογής. 

Υπό την προϋπόθεση του άρθρου 3, παράγρ. 1 του πα¬ 
ρόντος, ο Κανονισμός αυτός ρυθμίζει: 

- θέματα σχετικά με την παροχή υπηρεσιών πιστοποίη¬ 
σης ηλεκτρονικής υπογραφής, 

- ειδικότερα ζητήματα Αναγνωρισμένων Πιστοποιητι¬ 
κών, 

- την εποπτεία και τον έλεγχο των εγκατεστημένων στην 
Ελλάδα Παροχών Υπηρεσιών Πιστοποίησης ηλεκτρονι¬ 
κής υπογραφής, οι οποίοι εκδίδουν, Αναγνωρισμένα ή 
μη, Πιστοποιητικά ή παρέχουν άλλες σχετικές με την ηλε¬ 
κτρονική υπογραφή υπηρεσίες πιστοποίησης. 

Άρθρο 2 

Ορισμοί. 

Δήλωση Πρακτικής του Παρόχου Υπηρεσιών Πιστο¬ 
ποίησης (ΘθΓΐίίίοαΙίοη ΡΓαοΙίοΘ δίαίθτηθηΐ): Έγγραφο 
του Παρόχου Υπηρεσιών Πιστοποίησης, στο οποίο πε- 
ριγράφεται αναλυτικά η πρακτική που ακολουθεί για 
την έκδοση πιστοποιητικών ηλεκτρονικής υπογραφής 
ή/και την παροχή άλλων Υπηρεσιών Πιστοποίησης, 
σύμφωνα με τα αναφερόμενα στο Παράρτημα I του 
παρόντος. 

Λέξεις ή φράσεις, οι οποίες χρησιμοποιούνται στον 
παρόντα Κανονισμό, έχουν την έννοια η οποία τους απο¬ 
δίδεται στο Προεδρικό Διάταγμα 150/2001 ή, σε περί¬ 
πτωση που δεν αναφέρονται σε αυτό, την έννοια η οποία 
τους αποδίδεται στο Ν. 2867/2000 ή, σε περίπτωση που 
δεν αναφέρεται σε αυτό, στο σχετικό δευτερογενές δί¬ 
καιο της Ευρωπαϊκής Ένωσης. 


ΚΕΦΑΛΑΙΟ I 
ΓΕΝΙΚΕΣ ΔΙΑΤΑΞΕΙΣ 

Άρθρο 3 

Παροχή Υπηρεσιών Πιστοποίησης / 
Αναγνωρισμένα Πιστοποιητικά 

1. Η παροχή υπηρεσιών πιστοποίησης οποιασδήποτε 
μορφής είναι ελεύθερη και δεν υπόκειται σε προηγούμε¬ 
νη άδεια ή έγκριση ή άλλο μέτρο ισοδυνάμου αποτελέ¬ 
σματος. 

2. Κάθε Πάροχος Υπηρεσιών Πιστοποίησης δύναται να 
εκδίδει Αναγνωρισμένα Πιστοποιητικά αποκλειστικά και 
μόνον εφόσον συντρέχουν σωρευτικά οι κάτωθι προϋ¬ 
ποθέσεις: α) πληροί του όρους του Παραρτήματος II του 
Π.Δ. 150/2001, β) τηρεί κατά την έκδοση των εν λόγω 
πιστοποιητικών τους όρους του Παραρτήματος I του 
ανωτέρω Προεδρικού Διατάγματος, και γ) δηλώνει την 
ανωτέρω υπό στοιχεία (α') και (β') συμμόρφωσή του, 
σύμφωνα με το άρθρο 10, παράγρ. 3. 

3. Πάροχος Υπηρεσιών Πιστοποίησης ο οποίος εκδίδει 
Αναγνωρισμένα Πιστοποιητικά οφείλει ανά πάσα στιγμή 
να είναι σε θέση να αποδείξει ότι, κατά την έκδοση των 
Αναγνωρισμένων Πιστοποιητικών, συμμορφώνεται πλή¬ 
ρως μετά Παραρτήματα I και II του Π.Δ. 150/2001. 

4. Πάροχος Υπηρεσιών Πιστοποίησης τεκμαίρεται ότι 
εκδίδει Αναγνωρισμένα Πιστοποιητικά, αν αποδείξει ότι 
η Επιχείρησή του και τα πιστοποιητικά που εκδίδει συμ¬ 
μορφώνονται με αναγνωρισμένα πρότυπα και προδια¬ 
γραφές, τα οποία ως σκοπό έχουν την εξειδίκευση των 
Παραρτημάτων I και II της Οδηγίας 99/93/ΕΚ και τα οποία 
είναι δημοσιευμένα στην Επίσημη Εφημερίδα των Ευρω¬ 
παϊκών Κοινοτήτων ή ελλείψει αυτών με πρότυπα ή/και 
προδιαγραφές που θεσπίζονται από Ευρωπαϊκούς Οργα¬ 
νισμούς Τυποποίησης, οι οποίοι αναφέρονται στο Πα¬ 
ράρτημα II του παρόντος Κανονισμού, όπως αυτό εκά- 
στοτε τροποποιείται και ισχύει ή με εθνικά πρότυπα και 
προδιαγραφές όπου έχουν αναγνωρισθεί, σύμφωνα με 
την Ελληνική νομοθεσία. 

Άρθρο 4 

Δικαιούχοι Πιστοποιητικών. 

1. Δικαιούχοι Αναγνωρισμένων Πιστοποιητικών είναι 
μόνο φυσικά πρόσωπα τα οποία έχουν δικαιοπρακτική 
ικανότητα. 

2. Ο δικαιούχος του κάθε πιστοποιητικού υποχρεούται 
να είναι και κάτοχος των δεδομένων δημιουργίας υπο¬ 
γραφής που συνδέονται με το πιστοποιητικό του και να 
επιδεικνύει κάθε αναγκαία επιμέλεια για την ασφαλή τή¬ 
ρηση και χρήση αυτών και του πιστοποιητικού. 

3. Ο δικαιούχος πιστοποιητικού οφείλει να ειδοποιεί 
άμεσα τον Πάροχο Υπηρεσιών Πιστοποίησης σε περί¬ 
πτωση απώλειας των δεδομένων δημιουργίας υπογρα¬ 
φής του καθώς και σε περίπτωση που αυτά περιέλθουν 
σε κατοχή ή γνώση τρίτου. 

Άρθρο 5 

Ανάκληση Πιστοποιητικών. 

1. Ο Πάροχος Υπηρεσιών Πιστοποίησης υποχρεούται 
να προβεί σε άμεση ανάκληση ενός Αναγνωρισμένου 
Πιστοποιητικού, στις εξής περιπτώσεις: 

α. μετά από αίτηση του δικαιούχου του πιστοποιητικού 
ή του νομίμως εξουσιοδοτημένου από αυτόν ατόμου, 

β. εφόσον διαπιστωθεί από την ΕΕΤΤ, στα πλαίσια της 
εποπτικής και ελεγκτικής της αρμοδιότητας, ότι το Ανα- 

γνωρισμένο Πιστοποιητικό περιέχει ψευδείς ή ανακριβείς 
πληροφορίες ως προς το Παράρτημα I του Π.Δ. 150/2001, 
γ. σε περίπτωση πιστοποιητικού η έκδοση του οποίου 
βασίστηκε σε ψευδείς ή ανακριβείς πληροφορίες, 
δ. σε περίπτωση παύσης εργασιών του Παρόχου Υπη¬ 
ρεσιών Πιστοποίησης, σύμφωνα με το άρθρο 6 του παρό¬ 
ντος, 

ε. σε περίπτωση απώλειας της δικαιοπρακτικής ικανό¬ 
τητας, κήρυξης σε αφάνεια ή σε περίπτωση θανάτου του 
δικαιούχου του πιστοποιητικού, λαμβάνοντας υπόψη ότι 
κάθε πιστοποιητικό είναι αμεταβίβαστο σε κάθε περίπτω¬ 
ση, 

στ. σε περίπτωση που τελεσίδικη δικαστική απόφαση 
διατάσσειτην σχετική ανάκληση ή ακύρωση, 
ζ. αν από την μεταξύ Παρόχου Υπηρεσιών Πιστοποίη¬ 
σης και χρήστη σύμβαση απορρέει σχετική προς τούτο 
υποχρέωση ή/και δικαίωμα, ενός των συμβαλλομένων 
μερών. Στην περίπτωση αυτή, αντο αίτημα για ανάκληση 
τεθεί από τον δικαιούχο πιστοποιητικού, ο Πάροχος Υπη¬ 
ρεσιών Πιστοποίησης υποχρεούται να προβεί σε άμεση 
ανάκληση, δικαιούμενος να επιφυλαχθεί για κάθε νόμιμο 
ή συμβατικό του δικαίωμα, 

η. σε περίπτωση που υπάρχουν αποχρώσες ενδείξεις 
ότι τα δεδομένα δημιουργίας υπογραφής του δικαιούχου 
του πιστοποιητικού έχουν γίνει γνωστά ή/και χρησιμο¬ 
ποιούνται από τρίτους, 

θ. σε περίπτωση κατά την οποία τα δεδομένα δημιουρ¬ 
γίας υπογραφής του Παρόχου Υπηρεσιών Πιστοποίησης 
έχουν γίνει γνωστά σε τρίτους, 
ι. σε περίπτωση κατά την οποία ο δικαιούχος πιστοποι¬ 
ητικού, το οποίο χρησιμοποιεί με συγκεκριμένη ιδιότητα, 
απωλέσει την ιδιότητα αυτή (ενδεικτικά, σε περίπτωση 
αποχώρησης εργαζομένου στον οποίο έχει εκδοθεί τέ¬ 
τοιο πιστοποιητικό με την ιδιότητα ως υπαλλήλου συγκε¬ 
κριμένης υπηρεσίας ή θέσης) ή σε κάθε περίπτωση κατά 
την οποία στοιχεία που περιλαμβάνονται στο πιστοποιη¬ 
τικό τροποποιηθούν. 

2. Πιστοποιητικό που έχει ανακληθεί δεν είναι δυνατόν 
να επανατεθεί σε ισχύ. 

3. Ο Πάροχος Υπηρεσιών Πιστοποίησης δικαιούται, μέ¬ 
χρι την εξακρίβωση και επιβεβαίωση ή όχι των λόγων ανά¬ 
κλησης πιστοποιητικού, να προβεί σε άμεση αναστολή 
του. 

4. Σε κάθε περίπτωση, ο Πάροχος Υπηρεσιών Πιστοποί¬ 
ησης πρέπει να ενημερώσει αμέσως τους δικαιούχους 
ηλεκτρονικών πιστοποιητικών για την αναστολή/ανάκλη¬ 
ση των τελευταίων και να είναι σε θέση να αποδείξει ότι 
τους έχει ενημερώσει. 

5. Ο Πάροχος Υπηρεσιών Πιστοποίησης Αναγνωρισμέ¬ 
νων Πιστοποιητικών παρέχει υπηρεσία ανάκλησης πιστο¬ 
ποιητικών, η οποία λειτουργεί αδιαλείπτως επί 24 ώρες 
την ημέρα και επί 7 ημέρες την εβδομάδα, συμπεριλαμ¬ 
βανομένων αργιών, στην οποία οι κάτοχοι Αναγνωρισμέ¬ 
νων Πιστοποιητικών ή/και τα νομίμως εξουσιοδοτημένα 
από αυτούς πρόσωπα, δύνανται να υποβάλουν αίτημα 
ανάκλησης, σύμφωνα με την παράγραφο Ια του παρό¬ 
ντος άρθρου. Σε κάθε περίπτωση, πριν από την ανάκλη¬ 
ση, ο Πάροχος Υπηρεσιών Πιστοποίησης επαληθεύει ότι 
το αίτημα υποβάλλεται από πρόσωπο που νομιμοποιείται 
προςτούτο. 

6. Οι αιτήσεις ανάκλησης Αναγνωρισμένων Πιστοποιη¬ 
τικών πρέπει να τυγχάνουν άμεσης επεξεργασίας. 


7. Ο Πάροχος Υπηρεσιών Πιστοποίησης Αναγνωρισμέ¬ 
νων Πιστοποιητικών υποχρεούται να διασφαλίζει ότι τα 
αιτήματα για ανάκληση μπορούν να γίνουν και τηλεφω¬ 
νικά και υποχρεώνεται να ενημερώνει τους δικαιούχους 
των πιστοποιητικών για αυτό, γνωστοποιώντας τους το 
σχετικό αριθμό τηλεφώνου. 

8. Ο Πάροχος Υπηρεσιών Πιστοποίησης Αναγνωρισμέ¬ 
νων Πιστοποιητικών παρέχει υπηρεσία ενημέρωσης σχε¬ 
τικά με την κατάσταση (ισχύ, ανάκληση) των πιστοποιητι¬ 
κών, η οποία λειτουργεί αδιαλείπτως επί 24 ώρες την ημέ¬ 
ρα και επί 7 ημέρες την εβδομάδα συμπεριλαμβανομένων 
αργιών. Ο Πάροχος Υπηρεσιών Πιστοποίησης θα πρέπει 
να διασφαλίσει την ακεραιότητα και αυθεντικότητα της 
πληροφορίας σχετικά με την κατάσταση των πιστοποιη¬ 
τικών και την διαθεσιμότητά της σε διεθνές επίπεδο. 

9. Εφόσον ο Πάροχος Υπηρεσιών Πιστοποίησης Ανα¬ 
γνωρισμένων Πιστοποιητικών παρέχει την υπηρεσία της 
παραγράφου 8 με τη διατήρηση λίστας ανακληθέντων 
πιστοποιητικών, στην οποία εγγράφει τα ανακληθέντα ή 
υπό αναστολή πιστοποιητικά, η λίστα αυτή υποχρεωτικά: 

α. εκδίδεται, κατ’ ελάχιστον, μία φορά ημερησίως, 
β. αναγράφει την ώρα της επόμενης ενημέρωσής της, 
γ. είναι δυνατόν να ενημερώνεται πριν από την, υπό 
στοιχείο β', ώρα επόμενης ενημέρωσής της, 
δ. περιλαμβάνει, κατ’ ελάχιστον, την ημερομηνία, το 
χρόνο της ανάκλησης, την κατάσταση του πιστοποιητι¬ 
κού (σε αναστολή ή ανάκληση) και τον κωδικό ταυτοποίη¬ 
σης του πιστοποιητικού, 

ε. είναι προσπελάσιμη ατελώς από τους δικαιούχους 
πιστοποιητικών ή τρίτους. 

Άρθρο 6 

Παύση Εργασιών Παροχών Υπηρεσιών Πιστοποίησης. 

Σε περίπτωση παύσης, για οποιονδήποτε λόγο, των 
εργασιών του, ο Πάροχος Υπηρεσιών Πιστοποίησης έχει 
τις ακόλουθες υποχρεώσεις: 

α. γνωστοποιεί την παύση προς την ΕΕΤΤ, τους δικαι¬ 
ούχους των Πιστοποιητικών και κάθε Πάροχο Υπηρεσιών 
Πιστοποίησης ή άλλον με τον οποίο έχει συνάψει σύμ¬ 
βαση ή έχει οποιαδήποτε άλλη σχέση στα πλαίσια της 
παροχής υπηρεσιών πιστοποίησης εντός αποκλειστικής 
προθεσμίας τριών (3) μηνών πριν από την επέλευσή της, 
β. σε περιπτώσεις για τις οποίες προϋποτίθεται η έκδο¬ 
ση δικαστικής απόφασης για την επέλευση της παύσης 
των εργασιών του Παρόχου Υπηρεσιών Πιστοποίησης, ο 
τελευταίος οφείλει να ενημερώσει την ΕΕΤΤ από την 
επομένη της επίδοσης στον Πάροχο Υπηρεσιών Πιστο¬ 
ποίησης ή κατάθεσης από τον Πάροχο Υπηρεσιών Πιστο¬ 
ποίησης κάθε δικογράφου σχετικού με την παύση εργα¬ 
σιών του. Με την έκδοση και δημοσίευση της σχετικής 
απόφασης, ο Πάροχος Υπηρεσιών Πιστοποίησης υπο- 
χρεούται να ενημερώσει όσους αναφέρονται στο εδάφιο 
α'του παρόντος άρθρου, 

γ. σε περίπτωση αποδεδειγμένης αδυναμίας του Πα¬ 
ρόχου Υπηρεσιών Πιστοποίησης να γνωστοποιήσει την 
παύση στην ΕΕΤΤ πριν από την επέλευσή της σύμφωνα με 
τα εδάφια α' και β'του παρόντος, ο Πάροχος Υπηρεσιών 
Πιστοποίησης υποχρεούται να γνωστοποιήσει την παύση 
σε όσους αναφέρονται στο εδάφιο α' του παρόντος άρ¬ 
θρου, αμέσως μόλις λάβει γνώση αυτής, 
δ. σε κάθε περίπτωση, ο Πάροχος Υπηρεσιών Πιστοποί¬ 
ησης φέρειτο βάρος απόδειξης γνωστοποίησης της παύ- 
σηςτωνεργασιώντου στην ΕΕΤΤ, στους δικαιούχους των 

πιστοποιητικών και σε κάθε Πάροχο Υπηρεσιών Πιστο¬ 
ποίησης ή άλλον με τον οποίο έχει συνάψει σύμβαση ή 
έχει οποιαδήποτε άλλη σχέση στα πλαίσια της παροχής 
υπηρεσιών πιστοποίησης, 

ε. σε κάθε περίπτωση και σε συνέχεια της ενημέρωσης, 
όπως αναφέρεται ανωτέρω στα εδάφια α', β' και γ' του πα¬ 
ρόντος, ο Πάροχος Υπηρεσιών Πιστοποίησης προβαίνει 
άμεσα στην ακύρωση όλων των σε ισχύ πιστοποιητικών, 
εκτός αν άλλως έχει προβλεφθεί στην μεταξύ αυτού και 
του δικαιούχου σύμβαση ή σε τυχόν τροποποίηση αυτής, 
και στη Δήλωση Πρακτικής του Παρόχου Υπηρεσιών Πι¬ 
στοποίησης, 

στ. ο Πάροχος Υπηρεσιών Πιστοποίησης Αναγνωρισμέ¬ 
νων Πιστοποιητικών, σε κάθε περίπτωση, υποχρεούται να 
έχει ήδη συμφωνήσει εγγράφως με άλλον Πάροχο Υπη¬ 
ρεσιών Πιστοποίησης Αναγνωρισμένων Πιστοποιητικών, 
για την παράδοση στον τελευταίο του αρχείου που τηρεί 
σύμφωνα με το άρθρο 7 και ο οποίος το παραλαμβάνει και 
το διατηρεί για χρόνο που προβλέπεται στο εδάφιο θ'του 
Παραρτήματος II του Π.Δ. 150/2001. Η μη τήρηση αυτής 
της υποχρέωσης συνεπάγεται την επιβολή των κυρώ¬ 
σεων που προβλέπονται στην παρούσα. Ο Πάροχος Υπη¬ 
ρεσιών Πιστοποίησης, ο οποίος σύμφωνα μετά ανωτέρω 
παραλαμβάνει και διατηρεί το αρχείο Παρόχου Υπηρε¬ 
σιών Πιστοποίησης λόγω την παύσης εργασιών του τε¬ 
λευταίου, οφείλει εντός επτά (7) ημερών από την ανάλη¬ 
ψη του αρχείου να κοινοποιεί εγγράφως στην ΕΕΤΤ το 
γεγονός αυτό. Σε περίπτωση μη εφαρμογήςτων ανωτέρω 
και χωρίς περιορισμό τους, ο Πάροχος Υπηρεσιών Πιστο¬ 
ποίησης του οποίου οι εργασίες παύουν, παραδίδει τα 
εν λόγω έγγραφα και στοιχεία προς φύλαξη στην ΕΕΤΤ, 
ενημερώνοντας σχετικά τους δικαιούχους πιστοποιητι¬ 
κών. Η ΕΕΤΤ δύναται να αναθέσει τη φύλαξη των ανω¬ 
τέρω αρχείων σε Παρόχους Υπηρεσιών Πιστοποίησης 
Αναγνωρισμένων Πιστοποιητικών, 

ζ. σε κάθε περίπτωση, οι τυχόν συμβάσεις ανάθεσης 
σε τρίτους εκτέλεσης μέρους της διαδικασίας πιστοποίη¬ 
σης, λήγουν αυτοδικαίως με την παύση εργασιών του 
Παρόχου Υπηρεσιών Πιστοποίησης. Για το σκοπό αυτό, 
οι συμβάσεις οι οποίες υπογράφονται μεταξύ Παρόχου 
Υπηρεσιών Πιστοποίησης καιτρίτων, περιλαμβάνουν όρο 
ο οποίος προβλέπει, επί ποινή ακυρότητας όλης της σύμ¬ 
βασης, την αυτοδίκαιη λύση της σε περίπτωση παύσης 
εργασιών του Παρόχου Υπηρεσιών Πιστοποίησης. Οι 
συμβάσεις οι οποίες υπογράφονται μεταξύ Παρόχου 
Υπηρεσιών Πιστοποίησης Αναγνωρισμένων Πιστοποιητι¬ 
κών καιτρίτων, περιλαμβάνουν όρο ο οποίος προβλέπει, 
επί ποινή ακυρότητας όλης της σύμβασης, την υποχρέω¬ 
ση του τρίτου παράδοσης κατά τη διαδικασία του εδα¬ 
φίου στ του παρόντος άρθρου, του αρχείου και όλων 
των εγγράφων και στοιχείων, που τυχόν κατέχει, από/για 
την έκδοση και διαχείριση των πιστοποιητικών, 

η. ο Πάροχος Υπηρεσιών Πιστοποίησης υποχρεούται 
να έχει ρυθμίσει την οικονομική κάλυψη κάθε απαιτού- 
μενης διαδικασίας και εκπλήρωσης υποχρεώσεων που 
προκύπτουν από την παύση των εργασιών του καθώς και 
ενδεχόμενης ζημίας που τυχόνπροκληθεί σε δικαιούχους 
πιστοποιητικών ή τρίτους από ενέργεια ή παράλειψή του, 
κατά την άσκηση των δραστηριοτήτων του, και ειδικότε¬ 
ρα, συνεπεία της παύσης εργασιών του. Ο Πάροχος Υπη¬ 
ρεσιών Πιστοποίησης οφείλει να είναι σε θέση να αποδεί¬ 
ξει στην ΕΕΤΤ και σε οποιονδήποτε έχει έννομο συμφέρον 
ότι έχει προβλέψει επαρκώς για την ως άνω αναφερόμε- 


νη οικονομική κάλυψη. Η ΕΕΤΤ με απόφασή της δύναται 
να ρυθμίσει ελάχιστο ποσό για την οικονομική και ασφα¬ 
λιστική κάλυψη των ανωτέρω από τους Παρόχους Υπη¬ 
ρεσιών Πιστοποίησης Αναγνωρισμένων Πιστοποιητικών. 

Άρθρο 7 

Τήρηση Εγγράφων. 

1. Κάθε Πάροχος Υπηρεσιών Πιστοποίησης τηρεί σε 
έντυπη ή/και σε ηλεκτρονική μορφή αρχείο με το σύνολο 
των πληροφοριών σχετικά με τα Αναγνωρισμένα Πιστο¬ 
ποιητικά που εκδίδει ή/και διαχειρίζεται, και ιδιαίτερα 
όσον αφορά τον χρόνο έκδοσης, ακύρωσης ή αναστολής 
τους και λήξης τους προκειμένου να καθίσταται δυνατή 
η επιβεβαίωση της ορθότητας και της ακρίβειάς τους. 

2. Το αρχείο για κάθε Αναγνωρισμένο Πιστοποιητικό 
τηρείται από την έκδοσή του και για χρονική περίοδο 
τριάντα (30) ετών από τη λήξη ή ανάκλησή του. 

3. Αμέσως μετά την έκδοσή του, κάθε Αναγνωρισμένο 
Πιστοποιητικό καταχωρείται σε ηλεκτρονική μορφή στο 
αρχείο, κατά τέτοιο τρόπο ώστε να καθίσταται δυνατός 
ο εντοπισμός οποιοσδήποτε μεταγενέστερης αλλοίωσής 
του. Η ΕΕΤΤ δύναται με απόφασή της να ρυθμίσει τη δια¬ 
δικασία που αφορά τον εντοπισμό τέτοιας αλλοίωσης. 

4. Η ΕΕΤΤ δύναται με απόφασή της να ρυθμίζει τα σχε¬ 
τικά με τη διαχείριση του αρχείου του Παρόχου Υπηρε¬ 
σιών Πιστοποίησης Αναγνωρισμένων Πιστοποιητικών. 

5. Ο Πάροχος Υπηρεσιών Πιστοποίησης παρέχει στο 
δικαιούχο του πιστοποιητικού πρόσβαση στα δεδομένα 
που τον αφορούν, κατόπιν υποβολής σχετικού αιτήματος 
του, στο οποίο ο Πάροχος υποχρεούται να απαντήσει 
εντός αποκλειστικής προθεσμίας επτά (7) ημερών από 
την ημερομηνία υποβολής του αιτήματος του. 

Άρθρο 8 

Υποχρέωση Ενημέρωσης. 

Ο Πάροχος Υπηρεσιών Πιστοποίησης Αναγνωρισμένων 
Πιστοποιητικών, πριν από τη σύναψη σύμβασης με πρό¬ 
σωπο που αιτείται πιστοποιητικό, οφείλει νατό ενημερώ¬ 
νει τουλάχιστον για: 

α. την ευθύνη και τις υποχρεώσεις του δικαιούχου πι¬ 
στοποιητικού που απορρέουν από τη χρήση αυτού, 

β. τις υποχρεώσεις του δικαιούχου πιστοποιητικού για 
την αποθήκευση και προστασία των δεδομένων δημιουρ¬ 
γίας υπογραφήςτου, 

γ. τις συνέπειες για τον δικαιούχο πιστοποιητικού από 
την δημοσιοποίηση των δεδομένων δημιουργίας υπογρα¬ 
φής του, 

δ. την πολιτική της πιστοποίησης και τη Δήλωση Πρα¬ 
κτικής Πιστοποίησης του Παρόχου Υπηρεσιών Πιστοποί¬ 
ησης και οποιαδήποτε τυχόν τροποποίηση αυτών, 

ε. τις προϋποθέσεις και τη διαδικασία ανάκλησης και 
αναστολής των πιστοποιητικών, 

στ. τις προβλεπόμενες ρυθμίσεις του Παρόχου Υπηρε¬ 
σιών Πιστοποίησης, στην περίπτωση παύσης των εργα¬ 
σιών του. 

ΚΕΦΑΛΑΙΟ II 

ΕΠΟΠΤΕΙΑ ΚΑΙ ΕΛΕΓΧΟΣ ΠΑΡΟΧΩΝ 
ΥΠΗΡΕΣΙΩΝ ΠΙΣΤΟΠΟΙΗΣΗΣ 

Άρθρο 9 

Εποπτεία. 

Η ΕΕΤΤ ασκεί την εποπτεία και τον έλεγχο όλων των 
εγκατεστημένων στην Ελλάδα Παροχών Υπηρεσιών Πι¬ 
στοποίησης. 

Άρθρο 10 

Μητρώο των Εγκατεστημένων στην Ελλάδα 
Παροχών Υπηρεσιών Πιστοποίησης. 

1. Η ΕΕΤΤ τηρεί μητρώο των εγκατεστημένων στην 
Ελλάδα Παροχών Υπηρεσιών Πιστοποίησης σε ηλεκτρο¬ 
νική ή/και έντυπη μορφή. 

2. Κατά την έναρξη των εργασιώντου, κάθε εγκατεστη¬ 
μένος στην Ελλάδα Πάροχος Υπηρεσιών Πιστοποίησης 
γνωστοποιεί εγγράφως τα ακόλουθα στοιχεία στην ΕΕΤΤ, 
τα οποία καταχωρούνται στο Μητρώο: 

α. ονοματεπώνυμο/επωνυμία, διεύθυνση/έδρα, τηλέ¬ 
φωνο, φαξ, διεύθυνση ηλεκτρονικού ταχυδρομείου, ιστο¬ 
σελίδα του Παρόχου, 

β. νομική μορφή, νόμιμοι εκπρόσωποι και τυχόν αντί¬ 
κλητος του Παρόχου, 

γ. ΑΦΜ του Παρόχου, 

δ. παρεχόμενες υπηρεσίες. 

3. Σε περίπτωση Παροχών Υπηρεσιών Πιστοποίησης 
που εκδίδουν Αναγνωρισμένα Πιστοποιητικά, μαζί με την 
γνωστοποίηση προσκομίζονται: α) δήλωση του Παρόχου 
Υπηρεσιών Πιστοποίησης ότι συμμορφώνεται προς τα 
Παραρτήματα I και II του ΠΔ 150/2001, β) Δήλωση Πρα¬ 
κτικής του Παρόχου Υπηρεσιών Πιστοποίησης, γ) έγγρα¬ 
φα μετά οποία αποδεικνύειτην οικονομική κάλυψη, όπως 
αναφέρεται στο εδάφιο η'του άρθρου 6, δ) πιστοποιητικά 
εκδοθέντα από τις αρμόδιες Δημόσιες ή Δικαστικές Υπη¬ 
ρεσίες από τα οποία να προκύπτει αντελεί υπό πτώχευση, 
πτωχευτικό συμβιβασμό, αναγκαστική διαχείριση ή αν 
έχουν κατατεθεί σχετικές προς αυτά αιτήσεις καθώς και 
αν τελεί υπό εκκαθάριση και τα οποία οφείλει να ανανεώ¬ 
νει και να υποβάλλει στην ΕΕΤΤ ανά τρεις (3) μήνες. 

Στο μητρώο που τηρείται στην ΕΕΤΤ, σημειώνεται ότι 
πρόκειται για Πάροχο Υπηρεσιών Πιστοποίησης που, κα¬ 
τά δήλωσή του, εκδίδει Αναγνωρισμένα Πιστοποιητικά. 

4. Γιατην καταχώρηση των ανωτέρω στοιχείων στο μη¬ 
τρώο, επιβάλλεται τέλος καταχώρησης, ύψους 300 Ευρώ 
(τριακοσίων Ευρώ), το οποίο καταβάλλεται με τη γνωστο¬ 
ποίηση. 

5. Οι Πάροχοι Υπηρεσιών Πιστοποίησης υποχρεούνται 
να γνωστοποιούν στην ΕΕΤΤ κάθε τροποποίηση των 
στοιχείων τους που περιλαμβάνονται στο μητρώο εντός 
αποκλειστικής προθεσμίας επτά (7) ημερών από την 
επέλευσή της. Για κάθε γνωστοποίηση τροποποίησης 
στοιχείων, οι Πάροχοι Υπηρεσιών Πιστοποίησης κατα¬ 
βάλλουν στην ΕΕΤΤ τέλος τροποποίησης ύψους 100 Ευ¬ 
ρώ (εκατό Ευρώ). 

6. Οι Πάροχοι Υπηρεσιών Πιστοποίησης γνωστοποιούν 
στην ΕΕΤΤ, σύμφωνα με τα οριζόμενα στο άρθρο 6 του 
παρόντος, την παύση εργασιών τους καταβάλλοντας 
τέλος 300 Ευρώ (τριακοσίων Ευρώ). Η παύση αυτή ση¬ 
μειώνεται στο μητρώο. 

Άρθρο 11 

Υποβολή Εκθέσεων. 

1. Οι Πάροχοι Υπηρεσιών Πιστοποίησης υποβάλλουν 
στην ΕΕΤΤ ετήσιες εκθέσεις με περιγραφή των δραστη¬ 
ριοτήτων τους. Στις εν λόγω εκθέσεις, θα γίνεται ιδιαίτε¬ 
ρη μνεία σε αιτήματα ή/και καταγγελίες δικαιούχων ή τρί¬ 
των που τους έχουν υποβληθεί. Οι εκθέσεις υποβάλλο¬ 
νται έως τα τέλη Μαρτίου κάθε έτους, αρχής γενομένης 
από το Μάρτιο 2003. 

2. Σε περίπτωση Παροχών Υπηρεσιών Πιστοποίησης 
που εκδίδουν Αναγνωρισμένα Πιστοποιητικά, οι εκθέσεις 


τηςπαραγράφου 1 περιλαμβάνουντουλάχιστοντα παρα¬ 
κάτω στοιχεία: 

α. περιγραφή των εγκαταστάσεων και όλων των ανα¬ 
γκαίων τεχνικών και οργανωτικών μέτρων ασφαλείας και 
της καταλληλότητάς τους, 

β. κατάλογο των προϊόντων που χρησιμοποιούνται για 
τη δημιουργία προηγμένων ηλεκτρονικών υπογραφών 
(ψηφιακών υπογραφών), 

γ. προβλεπόμενα μέτρα ασφαλείας προκειμένου να 
διατηρηθούν σε αδιάλειπτη λειτουργία οι παρεχόμενες 
υπηρεσίες, ιδίως σε καταστάσεις έκτακτης ανάγκης, 

δ. μέτρα προστασίας αρχείων και δεδομένων, 

ε. περιγραφή των διαδικασιών εξασφάλισης της αξιοπι¬ 
στίας του απασχολημένου προσωπικού, 

στ. αντίγραφο της τυποποιημένης Σύμβασης την οποία 
ο Πάροχος Υπηρεσιών Πιστοποίησης συνάπτει με τους 
δικαιούχους ηλεκτρονικών πιστοποιητικών ή άλλων υπη¬ 
ρεσιών καθώς και κάθε σχετικό διέπον τη Σύμβαση έγ¬ 
γραφο. Η ΕΕΤΤ ελέγχει αν οι όροι της Σύμβασης είναι 
συμβατοί ή όχι με τις διατάξεις περί γενικών όρων συναλ¬ 
λαγών και με τους όρους και διατάξεις του Ν. 2251/1994, 
όπως εκάστοτε ισχύει. Αν, κατά τον έλεγχο, διαπιστωθεί 
από την ΕΕΤΤ ότι υφίστανται όροι μη νόμιμοι ή/και κα¬ 
ταχρηστικοί κατά τα ως άνω, εντός αποκλειστικής προ¬ 
θεσμίας εξήντα (60) ημερών από την κατάθεση του Πα¬ 
ρόχου Υπηρεσιών Πιστοποίησης στην ΕΕΤΤ των στο 
παρόν άρθρο δικαιολογητικών, η ΕΕΤΤ αποστέλλει τις 
παρατηρήσεις της στον Πάροχο Υπηρεσιών Πιστοποίη¬ 
σης προκειμένου εκείνος να τροποποιήσει, σύμφωνα με 
τις παρατηρήσεις της ΕΕΤΤ, την Σύμβασή του. Ο Πά¬ 
ροχος Υπηρεσιών Πιστοποίησης υποχρεούται εντός απο¬ 
κλειστικής προθεσμίας δέκα πέντε (15) ημερών να κοι¬ 
νοποιήσει στην ΕΕΤΤτηντροποποιηθείσα Σύμβαση. 

Σε περίπτωση κατά την οποία η ως άνω προθεσμία 
εξήντα (60) ημερών παρέλθει άπρακτος, ήτοι, χωρίς κοι¬ 
νοποίηση στον Πάροχο Υπηρεσιών Πιστοποίησης πα¬ 
ρατηρήσεων σχετικά με τους όρους της Σύμβασης, αυτή 
θεωρείται εγκριθείσα. 

ζ. κείμενα τα οποία να περιγράφουν την πολιτική και 
την πρακτική του Παρόχου Υπηρεσιών Πιστοποίησης. Η 
Δήλωση Πρακτικής του Παρόχου Υπηρεσιών Πιστοποίη¬ 
σης θα πρέπει να περιλαμβάνει τουλάχιστον τα στοιχεία 
που αναφέρονται στο Παράρτημα I του παρόντος. 

3. Οποτεδήποτε τροποποιηθούν στοιχεία Παρόχου 
Υπηρεσιών Πιστοποίησης που εκδίδει Αναγνωρισμένα 
Πιστοποιητικά που αφορούν τα Παραρτήματα I και II του 
Π.Δ. 150/2001, τη Σύμβαση μεταξύ Παρόχου Υπηρεσιών 
Πιστοποίησης και δικαιούχου πιστοποιητικού καθώς και 
τα σχετικά με την παράγραφο 3 του παρόντος άρθρου 
στοιχεία, ο Πάροχος Υπηρεσιών Πιστοποίησης υποχρε- 
ούται να κοινοποιεί τις τροποποιήσεις αυτές στην ΕΕΤΤ. 

4. Με την επιφύλαξη των διατάξεων του Ν. 703/1977 
«Περί ελέγχου μονοπωλίων και ολιγοπωλίων και προστα¬ 
σίας του ελευθέρου ανταγωνισμού» (ΦΕΚ 278/Α71977), 
όπως εκάστοτε ισχύει, οποτεδήποτε Πάροχος Υπηρε¬ 
σιών Πιστοποίησης που εκδίδει Αναγνωρισμένα Πιστο¬ 
ποιητικά προβεί σε τυχόν ανάθεση σε τρίτον οποιοσδή¬ 
ποτε μέρους της διαδικασίας έκδοσης πιστοποιητικών, 
υποχρεούται να το γνωστοποιήσει στην ΕΕΤΤ, περιγρά- 
φονταςτο είδος της ανατεθείσης υπηρεσίας και την διάρ¬ 
κεια της ανάθεσης. 

5. Ο Πάροχος Υπηρεσιών Πιστοποίησης παραμένει 
αποκλειστικά υπεύθυνος έναντι των δικαιούχων πιστοποι- 

ητικών ή τρίτων για πράξεις ή παραλείψεις των ως άνω 
αναδοχών. Ο Πάροχος Υπηρεσιών Πιστοποίησης Ανα¬ 
γνωρισμένων Πιστοποιητικών υποχρεούται να μεριμνά 
ώστε η κατά τα ως άνω ανάθεση σε οποιονδήποτε τρίτον 
να μην αντίκειται στις προϋποθέσεις έκδοσης των Ανα¬ 
γνωρισμένων Πιστοποιητικών, σύμφωνα μετο Προεδρικό 
Διάταγμα 150/2001 και τον παρόντα Κανονισμό. 

Άρθρο 12 

Έλεγχοι - Κυρώσεις. 

1. Η ΕΕΤΤ, αυτεπαγγέλτως ή κατόπιν καταγγελίας, δύνα- 
ται να προβαίνει σε έλεγχο της συμμόρφωσης των Πα¬ 
ροχών Υπηρεσιών Πιστοποίησης με τις διατάξεις του Π.Δ. 
150/2001, του παρόντος Κανονισμού και του Ν. 2867/2000. 

2. Για την πραγματοποίηση του εν λόγω ελέγχου, η 
ΕΕΤΤ ή οριζόμενοι απάτην ΕΕΤΤ φορείς έχουν το δικαίω¬ 
μα να ζητούν στοιχεία και να προβαίνουν σε επιθεωρήσεις 
στους χώρους εγκαταστάσεως και λειτουργίας των Πα¬ 
ροχών Υπηρεσιών Πιστοποίησης, σύμφωνα με την κείμε¬ 
νη νομοθεσία, οι οποίοι υποχρεούνται να συνεργάζονται 
με την ΕΕΤΤ και να της παρέχουν κάθε πληροφορία και δι¬ 
ευκόλυνση για την πραγματοποίηση των ελέγχων. 

3. Κατά τα λοιπά, για τις κυρώσεις ισχύουν οι διατάξεις 
του Ν. 2867/2000. 

ΚΕΦΑΛΑΙΟ III 

ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 13 

Μεταβατική Διάταξη. 

1. Κάθε εγκατεστημένος στην Ελλάδα Πάροχος Υπη¬ 
ρεσιών Πιστοποίησης, ο οποίος, κατά την έναρξη ισχύος 
του παρόντος, παρέχει ήδη υπηρεσίες, υποχρεούται να 
προβεί στη γνωστοποίηση του άρθρου 10, παράγραφος 
2, εντός τριάντα (30) ημερών από την έναρξη ισχύος του 
παρόντος. 

2. Ζητήματα Εθελοντικής Διαπίστευσης ρυθμίζονται με 
απόφαση της ΕΕΤΤ. 

3. Με απόφαση της ΕΕΤΤ, δύναται να τροποποιείται το 
ύψος των ανταποδοτικών τελών στα πλαίσια του παρό¬ 
ντος Κανονισμού. 

Άρθρο 14 
Έναρξη Ισχύος. 

Η ισχύς του παρόντος Κανονισμού αρχίζει τριάντα (30) 
ημέρες από τη δημοσίευσή του στην Εφημερίδα της Κυ- 
βερνήσεως. 


ΠΑΡΑΡΤΗΜΑ I 

Ελάχιστο περιεχόμενο της Δήλωσης Πρακτικής 
του Παρόχου Υπηρεσιών Πιστοποίησης. 

Η Δήλωση Πρακτικής του Παρόχου Υπηρεσιών Πιστο¬ 
ποίησης που εκδίδει Αναγνωρισμένα Πιστοποιητικά πρέ¬ 
πει να αναλύει τουλάχιστον τα εξής θέματα: 

1. παρεχόμενες Υπηρεσίες Πιστοποίησης, 

2. μηχανισμοί ασφαλείας για το προσωπικό, τις διαδι¬ 
κασίες και την φυσική ασφάλεια, 

3. ευθύνη και υποχρεώσεις Παρόχου Υπηρεσιών Πιστο¬ 
ποίησης έναντι των δικαιούχων/χρηστών/συνδρομητών, 
δικαιώματα και υποχρεώσεις τους σχετικά με τη χρήση 
των πιστοποιητικών και παρεχόμενων διατάξεων δημι¬ 
ουργίας υπογραφής, 

4. εξωτερικοί συνεργάτες/φορείς στους οποίους ανατί¬ 
θεται μέρος της διαδικασίας παροχής Υπηρεσιών Πιστο¬ 
ποίησης, 

5. υλικοτεχνική υποδομή, χρησιμοποιούμενα προϊόντα, 

6. διαδικασίες για την προστασία απορρήτου και επε¬ 
ξεργασία προσωπικών δεδομένων, 

7. διαδικασίες για την προστασία καταναλωτή (ΓΟΣ, 
διαδικασίες επίλυσης αιτημάτων καταναλωτών), 

8. ασφαλιστική κάλυψη/ευθύνη έναντι τρίτων, 

9. διαδικασίες που ακολουθούνται σχετικά με την ανά¬ 
κληση ενός πιστοποιητικού, 

10. διαδικασίες εξασφάλισης κάλυψης πάσης φύσεως 
υποχρέωσης του Παρόχου Υπηρεσιών Πιστοποίησης με¬ 
τά την τυχόν παύση των εργασιών του, 

11. διαδικασίες για την εκπλήρωση υποχρεώσεων του 
Παρόχου Υπηρεσιών Πιστοποίησης για και μετά την παύ¬ 
ση των εργασιών του, 

12. διαδικασίες για τη διατήρηση, διαχείριση του αρ¬ 
χείου του καθώς και την ανάθεση του αρχείου του σε 
περίπτωση παύσης των εργασιών του. 

ΠΑΡΑΡΤΗΜΑ II 
Οργανισμοί Τ υποποίησης. 

ΕΤ8Ι 

ΟΕΝ/ΟΕΝΕΙΕΟ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 15 Μαρτίου 2002 

Ο Πρόεδρος 
ΕΜΜ. Α. ΓΙΑΚΟΥΜΑΚΗΣ 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 βυΓΟ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΙΌ 

ΘΙΙΓΟ 

θϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓηθΙ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































